Chamberwale vum 15. Dezember 1968
Bei de Chamberwale vum 15. Dezember 1968 zu Lëtzebuerg, wat fréizäiteg Neiwale nom Récktrëtt vun der Regierung Werner-Cravatte waren, goufe 56 Deputéiert fir e Mandat vu 5 Joer an d'nationaalt Parlament, d'Chamber, gewielt.

Geschicht 
Den 29. Oktober 1968 huet de Pierre Werner, Staatsminister a President vun der Regierung, no enger Sëtzung vum Regierungsrot de Journalisten e Communiqué vun der Regierung virgelies, an deem matgedeelt gouf, datt d'Regierungsmembere beschloss hätten, dem Grand-Duc d'fréizäiteg Opléise vun der Chamber virzeschloen a kuerzfristeg nei Walen z'organiséieren.  

Dës Entscheedung war getraff ginn, well déi politesch, wirtschaftlech a finanziell Donnéeën op déi de Budgetsprojet fir 1969 opgebaut war, hefteg a kontrovers Diskussiounen ausgeléist haten. Ënner deene Konditiounen hätt de Budget nëmmen an engem schlechte politesche Klima diskutéiert a gestëmmt kënne ginn, wat géint den Interessi vun der Allgemengheet gewiescht wier.

Den Dag drop huet de Pierre Werner dem Grand-Duc der Regierung hir Demissioun iwwerreecht. Den 31. Oktober koum d'Chamber nach eng lescht Kéier zesumme fir  “Dräi Zwieleftel” vum Budgetsprojet vun 1969 ze stëmmen. An der selwechter Sëtzung huet d'Chamber nach deklaréiert, datt den Artikel 52 vun der Constitutioun iwwer de Mindestalter fir un de Walen deelzehuele misst revidéiert ginn. Domat war – op Basis vum Artikel 114 vun der Constitutioun – d'Chamber d'office opgeléist.

De 4. November 1968 goufen Neiwale fir de 15. Dezember 1968 ugekënnegt.

Resultater

Resultater no Walbezierk  

An der Folleg koum et zu der Formatioun vun der Regierung Werner-Schaus II, enger Koalitiounsregierung aus CSV an DP, déi de 6. Februar 1969 vereedegt gouf.

Gewielt Deputéiert
Alphabetesch Lëscht vun der Zesummesetzung vun der Chamber no de Wale vum 15. Dezember 1968, inklusiv deenen Deputéierten, déi op hiert Mandat verzicht hunn a vun deenejéinegen, déi se ersat hunn (déi nogeréckelt sinn). Fir déi, déi bei de Wale vum 15. Dezember 1968 an d'Chamber gewielt goufen, steet als Ufank vum Mandat 1969 an der Lëscht.

1968
1968